GiliGold/VAD_KnessetCorpus huggingface dataset:
מיקי לוי:
 מדינה טכנולוגית לא משכילה לשבת סביב השולחן ולהגיד: בואו נאחד את מערכות המידע
מיקי לוי:
 אפשר להגביל את זה למי שנכנס, ואפשר לשמור על פרטיות
מיקי לוי:
 מדיניות ישראל עם צעדים טכנולוגיים די רציניים יכולה תשובות לעניין הזה
מיקי לוי:
 תיכף נשמע את משרד המשפטים, אבל הבעיות הן משפטיות
כפיר אמון:
זה מתהווה
כפיר אמון:
 אגם המידע ממש בהתהוות
מיקי לוי:
אני מבין שאין עתיד ותקווה בעניין הזה
מיקי לוי:
 מתחילים לדבר
מיקי לוי:
 חבל, זה פשוט חבל
כפיר אמון:
אדוני, זה יותר מדיבורים
כפיר אמון:
 זה כבר בשלב יישום
כפיר אמון:
 אנחנו כבר התחלנו להעביר מידע לאגם המידע הזה
כפיר אמון:
 אגם המידע משותף לכל משרדי הממשלה ולמוסד לביטוח לאומי
כפיר אמון:
 הכוונה היא שכל משרדי הממשלה יעבירו את המידע שלהם לאגם המידע
כפיר אמון:
 שוב, זה לא חונה בביטוח לאומי
כפיר אמון:
 אנחנו חלק מהמעבירים
כפיר אמון:
 אבל זה מה שמתהווה
מיקי לוי:
  מתי אני צריך לקבל דיון כדי לקבל בשורות? האם זה יהיה בלמ"ס? תיכף נשמע את הלמ"ס
מיקי לוי:
 אולי הם יגידו לנו מתי לעשות דיון נוסף
מיקי לוי:
 זה נראה לי טריוויאלי
מיקי לוי:
     משרד המשפטים, בבקשה
מרדכי בר-און:
עו"ד מרים בר און, ייעוץ וחקיקה
מרדכי בר-און:
 במחלקה אצלנו יש באמת צוות פרטיות שמבין שיש התקדמות, ובעצם בחשיבה בין המשרדים איך יהיה ואיך ייבנה מאגר המידע
מרדכי בר-און:
 כשיגיעו באמת השאלות בהיבטי פרטיות, נסייע בכל מה שנדרש כמו שאנחנו מסייעים בתקנות שדיברו כאן סביב אנשים עם מוגבלויות, כאשר יש צוות שלנו שמלווה את זה
מרדכי בר-און:
 וכמובן שאנחנו נטפל בזה בשיתוף פעולה מלא כשתגיע פנייה
מיקי לוי:
 אני אולי אקדים את הסיכום שלי
מיקי לוי:
 בין חצי שנה לשמונה חודשים, הוועדה לביקורת המדינה, ולא חשוב מה יקרה, תקיים דיון בנושא עם אנשי משרד המשפטים ושאר משרדי הממשלה ומבקר המדינה
מיקי לוי:
 אנחנו נזמן את כולם כדי לנסות ולראות איך אנחנו מטייבים
מיקי לוי:
 היא תחזור להיות שרה – כן או לא, לא משנה
מיקי לוי:
 נראה לי שכן
מיקי לוי:
 והיא עוד פעם תתחיל לגייס חברות פרטיות כדי שיישבו ויתחילו להתקשר? זה נראה הזוי
מיקי לוי:
 אבל לא היתה לה ברירה
מיקי לוי:
 היא רצתה לטייב את מערכות המידע שלה
מיקי לוי:
 אבל אם תהיה מערכת ממשלתית מרכזית שממנה ניתן יהיה לשאוב את הנושאים הרצויים לנו, ואגב, לא רק בנושא אזרחים ותיקים אלא בכלל
מיקי לוי:
 אני זוכר את הוויכוחים בשאלה איך מגינים על תעודות הזהות הדיגיטליות או הדרכונים
מיקי לוי:
 אני מקווה שזה מאחורינו
מיקי לוי:
 אם כך, אנחנו נקיים דיון בין חצי שנה לשמונה חודשים בנושא: ריכוז המידע מהמשרדים השונים: ביטוח לאומי, משרדי הממשלה, וכל מי שבעניין הזה, למערכת מאגר ממשלתית מרכזית
מיקי לוי:
 קראת לה "אגם המידע"
מיקי לוי:
 זה יופי של כותרת, יופי של שם
כפיר אמון:
השם הוא לא שלי
מיקי לוי:
לא חשוב, אני לקחתי ממך
מיקי לוי:
 עצם המחשבה שמישהו הקדיש לה שם, וזה גם ראוי
מיקי לוי:
 אגם מאגם ומאגד בתוכו את כל המידע - זה נהדר
מיקי לוי:
 אנחנו נקיים דיון ונראה מה עשתה מדינת ישראל בעניין הזה תוך שישה חודשים לשמונה חודשים
מיקי לוי:
 נקווה שיהיה פה גם יותר שקט ושהחטופים שלנוו יחזרו, ושנוכל לחיות פה בשקט
מיקי לוי:
 אבל נקיים דיון כדי לראות את זה
מיקי לוי:
     נציגת הלמ"ס, אולי את תיתני לנו פתרון ושביב של תקווה
רותי שמן:
אני אשתדל
רותי שמן:
 רותי שמן, הלשכה המשפטית בלמ"ס
רותי שמן:
 אני יכולה לומר שמה שהלמ"ס יכולה לתרום בכל הנוגע לאזרחים ותיקים זה מידע מצרפי על האוכלוסייה, על מאפייני האוכלוסייה הזאת
רותי שמן:
 לגבי מה שהוזכר פה מקודם לגבי מידע פרטני שיש בידינו - יש לי שני דיוקים בנושא הזה: קודם כול, אין לנו מידע פרטני על כל אזרח במדינת ישראל מבחינת כתובת וטלפון, כמו שאולי הובן פה בטעות
רותי שמן:
 יש לנו את זה אולי רק לגבי אנשים שהשתתפו במפקד אוכלוסין או בסקרים שלנו
רותי שמן:
 אבל, יותר חשוב מזה, יש מניעה משפטית להעביר מידע כזה
רותי שמן:
 הלשכה המשפטית לסטטיסטיקה פועלת תחת פקודת הסטטיסטיקה, שמצד אחד, מטילה חובות השבה
רותי שמן:
 זאת אומרת, סמכויות איסוף מידע מאוד נרחבות ללמ"ס
רותי שמן:
 הצד השני של אותו מטבע זה חובת סודיות ייחודית שיש ללמ"ס
רותי שמן:
 אנחנו לא יכולים להעביר מידע פרטי על אנשים
רותי שמן:
 ולכן, אני חושבת שיש כאן שותפים רבים, ואני מניחה שביום שיוקם מאגר אולי ספציפי לאזרחים ותיקים, הם יהיו הגורמים שיספקו את המידע הזה
רותי שמן:
 הלמ"ס לא יכולה להיות גורם כזה
מיקי לוי:
לטעמי, אני לא מדבר רק על אזרחים ותיקים
מיקי לוי:
 אנחנו מתרכזים באזרחים ותיקים, אבל אפשר לתכלל מידע שייתן שירותים במגוון נושאים למשרדי הממשלה, שאנחנו זקוקים להם כדי לשרת את אזרחנו
רותי שמן:
כן
רותי שמן:
 זה בהחלט מה שהוזכר פה קודם לגבי אגם המידע שהוא בהתהוות
רותי שמן:
 זה על פי החלטת ממשלה
רותי שמן:
 הוא נועד לתאם העברות מידע לאותו אגם ממשרדי ממשלה אחרים, ולהיפך
רותי שמן:
 אבל זה עוד בעבודה
רותי שמן:
 אין לי תאריך - - -
בשורדי השואה):
ממתי החלטת הממשלה הזו?
רותי שמן:
מדובר בהחלטה 1440 ממאי 2022
מיקי לוי:
אני נעזר בכם
מיקי לוי:
 מי מתכלל את כל נושא אגם המידע, החלטה מס' זו וזו? מי הציר המרכזי?
רותי שמן:
על פי ההחלטה, צריכים להתבצע הסכמים בין משרדי הממשלה השונים אלינו, שיסדירו את העברות המידע הזה
מיקי לוי:
האם אתם המתכללים הסופיים?
רותי שמן:
האגם אמור להיות אצלנו
רותי שמן:
 אנחנו עושים את ההסכמים האלה
רותי שמן:
 זה בעבודה
מיקי לוי:
אנחנו נקיים פה דיונים לראות מי לא העביר ומה לא העביר
מיקי לוי:
 יש החלטת ממשלה, והיא ברוכה מאוד והגיונית מאוד
מיקי לוי:
 רק צריך לבצע
מיקי לוי:
 האם את יודעת כמה החלטות ממשלה שהן לא מבוצעות יש? סדר גודל של 15,000
מיקי לוי:
 אבל נראה לי שזה צו השעה
מיקי לוי:
 זה הגיוני לחלוטין
מיקי לוי:
 אנחנו התגלגלנו תוך זה
מיקי לוי:
 אני לא יודע מי אצלכם חשב על זה
בשורדי השואה):
אצלנו היתה חשיבה של שורה של משרדי ממשלה על המאגר הזה
בשורדי השואה):
 אבל זה משמח אותי שזה לא נעצר, לא ידעתי
מיקי לוי:
אנחנו נעקוב אחרי זה
מיקי לוי:
 תודה רבה לך, אני מודה לך
מיקי לוי:
     	מערך הדיגיטל הלאומי, בבקשה
עופר ישי:
שלום לכם
עופר ישי:
 עופר ישי ממערך הדיגיטל הלאומי
עופר ישי:
 אני אוסיף על הדברים כאן בקצרה
עופר ישי:
 לגבי פרטים בסיסיים על אדם - יש מאגר אחד שהוא מבחינתנו המקור המוסמך היחידי וזה מרשם האוכלוסין, כולל כתובת והכול
עופר ישי:
 זה הבסיס
עופר ישי:
 יש את חוק המרשם
עופר ישי:
 אנשים צריכים לעדכן את הכתובת שלהם לפי חוק המירשם שבוע אחרי שהם עברו
עופר ישי:
 אנחנו יודעים שלא כולם עושים את זה
עופר ישי:
 אבל זה הבסיס, משם מתחילים
עופר ישי:
      מה שהיה חסר במאגר הזה זה פרטי קשר
עופר ישי:
 לא היו פרטי מרשם
עופר ישי:
 ואי לכך, בעקבות החקיקה של חוק הדיוור, בעצם תיקון לחוק הדיוור שדיבר בהתחלה על פנייה למוסדות, התוספת היתה איך המוסדות פונים לאזרחים
עופר ישי:
 התוצאה של החוק היא תוספת של שדות קשר, של מספר טלפון נייד ושל כתובת המייל למרשם האוכלוסין
עופר ישי:
 כרגע זה פרטים רשמיים שגופים יכולים לצרוך אותם
עופר ישי:
 כלומר, אם משרד הרווחה או המשרד לנגב והגליל או רשות מקומית רוצים לפנות לאזרחים שלה, שם היא אמורה למצוא את הנתונים
עופר ישי:
      מבחינת התהליך - אנחנו במערך דיגיטל יחד עם רשות האוכלוסין
עופר ישי:
 רשות האוכלוסין השלימה את ההיערכות שלה
עופר ישי:
 השדות כבר נמצאים
עופר ישי:
 מערך הדיגיטל היה צריך לטפל בנושא הדיוור – הפנייה
עופר ישי:
 הפנייה זה גם מיילים, אס אם אסים וכיו"ב
עופר ישי:
 המערכת שלנו מוכנה
עופר ישי:
 יש כבר 54,000 אנשים שנרשמו למאגר
עופר ישי:
 זה תהליך הדרגתי
עופר ישי:
 אין לנו עדיין משרד שעלה לאוויר עם שירות כזה
עופר ישי:
 זאת אומרת, שהוא פונה ומשתמש במאגר
עופר ישי:
 המשרד הראשון יהיה ככל הנראה משרד התחבורה בסדר גודל של עוד כחודש-חודש וחצי
מיקי לוי:
מה שאמרת זה חצי אחוז
עופר ישי:
זה חצי אחוז, ואתייחס לזה
עופר ישי:
 כלומר, אחת השאלות היא איך נרשמים למאגר, איך מעודדים אותו
עופר ישי:
 חלק מהתכניות שלנו זה להכין תוכנית לצירוף, ראשית, ממאגרים קיימים
עופר ישי:
 אתם ראיתם פה שהפרטים האלה של הטלפון והמייל מתרוצצים בעשרות מקומות, ומנסים לרוץ אחרי הזנב ולעדכן אותם
עופר ישי:
 אנחנו אומרים: לא, אנחנו ניתן אפשרות שזה יהיה במקום אחד
עופר ישי:
 כולם יצרכו משם, ואפשר יהיה לעדכן אותו בצורה פשוטה, כולל על ידי האדם עצמו דרך האזור האישי
עופר ישי:
 יש כבר טופס, הטופס מוכן
עופר ישי:
 זה לגבי פרטי קשר
עופר ישי:
     מה שצריך כמגמה, ואנחנו יודעים שזה לא יהיה ביום אחד, זה לאט-לאט להפוך את זה כך שפרטים נמצאים במקום אחד וכולם צורכים ממנו, ולא שכל אחד מנסה ומתקשר ומעדכן, ואחרי שבוע זה כבר לא עדכני כי הבעיה היא גם איך מטייבים את המידע כמו שאמרתם לאורך זמן
עופר ישי:
 וזה לא ילך שכל אחד יעשה את הטיוב בעצמו
עופר ישי:
 זה, קודם כול, הכיוון
עופר ישי:
 אז המערכת מוכנה, ואנחנו מקווים שהיא תעלה לאוויר
עופר ישי:
 אני רוצה להסביר את המשמעות אם משרד הרווחה או כל משרד אחר שנמצא פה ירצה להשתמש במערכת
עופר ישי:
 אתם רוצים לשלוח עכשיו הודעה לכל האזרחים הוותיקים, בהנחה שהם לא רשומים
עופר ישי:
 בלחיצת כפתור אתם שולפים את כל האזרחים הוותיקים מעל גיל 60 - 65, ומה שאתם רוצים, מהמרשם
עופר ישי:
 נותנים למערכת מספרי זהות
עופר ישי:
 אפילו לא צריך לתת את המיילים ואת הכתובת
עופר ישי:
 היא כבר יודעת לעשות את זה
עופר ישי:
 יש פה גם פרטיות בדבר הזה
עופר ישי:
 את זה צריך להדגיש
עופר ישי:
 ואפשר להמשיך לעקוב איך הדבר הזה מתקדם
עופר ישי:
 אבל זה דבר שקורה
עופר ישי:
 יש לנו צוות מיוחד שעוסק בזה
עופר ישי:
 הדבר השני זה מאגרי מידע אחרים
עופר ישי:
 כמו שראינו פה, המאגר הוא לא מרכזי
עופר ישי:
 ולא יעזור, יש ביזור
עופר ישי:
 יש משרד שעוסק בזה ומשרד שעוסק בזה
עופר ישי:
 יש כמה דרכים לטפל בזה
עופר ישי:
 דרך אחת היא לעשות העברות מידע ולהעביר כל הזמן ולעדכן, ותמיד יהיה איזשהו דיליי
עופר ישי:
 זה גם עולה כסף
עופר ישי:
 דרך אחרת לחשוב על זה היא לרכז את המידע במקום אחד, אבל לא על ידי העברה שוטפת
עופר ישי:
 לדוגמא, אם אתה נכנס היום לאזור האישי שלנו, אז על ידי מספר הזהות שלך אוספים לך מידע מידע מ-40 או 50 משרדים, ואתה רואה אותו
עופר ישי:
 המידע נמחק אחר כך, הוא לא נשאר שם
עופר ישי:
 לכן, כיוון אחר שיכול להיות זה לאסוף מידע במקום אחד על ידי מספרי הזהות
עופר ישי:
   מישהו צריך להוביל את זה
עופר ישי:
 אין ספק שכמו שיש במקומות אחרים, מישהו צריך להוביל את העניין בממשלה, והוא צריך לדאוג שזה לא יהיה רק מידע אלא שימושים למידע
עופר ישי:
 לדעתי, זה כיוון שאנחנו צריכים ללכת אליו, וזה גם הכיוון שאנחנו הולכים אליו בתוקף זה שיש לנו יחידה שעוסקת במידע כללי בממשלה, איך מביאים אותו וכו
עופר ישי:
      דבר נוסף, אם רוצים לקחת נושא ולחבר אותו, אז מערכת "יחד", שפותחה לאחרונה למלחמה, יש בה כבר 202,000 מפונים
עופר ישי:
 משרדי ממשלה שונים מעדכנים שם, ויש גם ממשקים אוטומטיים לפזר למי שצריך
עופר ישי:
 אני חושב שזו דוגמה למערכת שיכולה לתת מענה לנושא מסוים
עופר ישי:
 חוץ מזה, מבחינתנו, השלטון המקומי
עופר ישי:
 יש יחידה אצלנו שעוסקת בקשר עם השלטון המקומי, וגם השלטון המקומי יכול לגשת למידע הזה
עופר ישי:
 הוא גם יכול להביא מידע למרכז, כי אנחנו יודעים שנושא הרווחה מתחלק: חלק במרכז, חלק בשלטון המקומי
עופר ישי:
      יש עוד דברים רבים להגיד, אבל לסיכום, מבחינת המאגר - מרשם האוכלוסין, ושם צריך לטייב אותו
עופר ישי:
 צריך שכולם יפעלו שהוא יהיה מטויב במקום אחד, ואז זה יחסוך את כל הטיוב הנפרד
עופר ישי:
 כולם יכולים להתחבר למערכת שלנו, למערכת הדיוור הממשלתי, שהיא כרגע המערכת היחידה בגלל אבטחת מידע וסייבר שמותר לה לעשות שימוש במערכות האלה, כולל שלטון מקומי
עופר ישי:
 אני חושב שזו התחלה
עופר ישי:
 ומעבר לזה, צריך לעשות דיון באמת שמתכנן את המאגר ואומר: אני לוקח את הנתונים האלה מהביטוח הלאומי, וזה משרד הרווחה, זה משרד הבריאות, ולתת תמונה שלמה של האזרח במדויק באונליין, לא בדיליי, אפילו של שנייה, כדי שאפשר יהיה לטפל בצורך הזה יותר טוב
עופר ישי:
 תודה
מיקי לוי:
 נקווה שהאינפורמציה הזו תעזור לנו
מיקי לוי:
      רשות האוכלוסין, בבקשה
משה נקש:
משה נקש, רשות האוכלוסין וההגירה
משה נקש:
 בגדול, עופר דיבר על הדברים העיקריים שהם מבחינתנו
משה נקש:
 אנחנו עושים את כל ההיערכות המחשובית לקלוט את כל המידע שצריך, בשיתוף פעולה עם כל המשרדים הרלוונטיים, ובטח עם מערך הדיגיטל
משה נקש:
 מבחינתנו, שוב, אנחנו ערוכים לזה
משה נקש:
 אנחנו נקלוט את זה
משה נקש:
 אני אוסיף עוד איזושהי נישה קטנה אבל חשובה, בטח בדיון הזה
משה נקש:
 כולם דיברו על אזרחים ותיקים, ואני אכניס בתוכה את האוכלוסייה של המטופלים הסיעודיים
משה נקש:
 גם לנו יש את הנתונים שאנחנו מקבלים
משה נקש:
 כשאנשים מגישים בקשות להיתרים, הם מזינים שם פרטים
משה נקש:
 יש לנו את מאגר המידע של המטופלים הסיעודיים שלנו
משה נקש:
 אנחנו יוצרים איתם קשר
משה נקש:
 גם העובדים הסוציאליים אצלנו בצוות יוצרים איתם קשר ונותנים מענה לבעיות ולסוגיות שעולות מהשטח
משה נקש:
 בזמנו, כאשר חברת הכנסת מירב כהן היתה שרה, עשינו גם איתם שיתופי ויצרנו קשר טלפוני גם באמצעות המוקד
משה נקש:
 הסתייענו בהם ויצרנו קשר עם כל המטופלים שחיכו אז להוראת שעה
משה נקש:
 בקיצור, אנחנו נכונים לשתף פעולה ככל שנידרש
בשורדי השואה):
זו דוגמה טובה
בשורדי השואה):
 לביטוח הלאומי, נניח, אין את המידע על כל הסיעודיים כי חלק מהסיעודיים לא עומדים במבחן הכנסה ולא זכאים לקצבת סיעוד
בשורדי השואה):
 אבל הם עדיין יהיו מטופלי אצל נקש ברשות ההגירה כיוון שיש להם עובד זר
בשורדי השואה):
 הם אומנם לא מקבלים קצבת סיעוד, אבל יש להם עובד זר
בשורדי השואה):
 השילוב בין האינפורמציות נותן לך תמונה מלאה
בשורדי השואה):
 אין לנו היום את ה - - -
מיקי לוי:
הוא אשר אמרתי
מיקי לוי:
 אם מדינת ישראל תשכיל לתכלל את כל המידעים וכל אחד מאיתנו יוכל לשלוף את זה
מיקי לוי:
 והזכרת את האזור האישי, שהוא דבר מופלא בעיניי
מיקי לוי:
 אני יכול להיכנס בבית ולדעת כל מה שקורה איתי
מיקי לוי:
 אם נשכיל לעשות את כלל האינפורמציה הזו, ובלחיצת כפתור משרדי הממשלה יוכלו לקבל מידע האחד על השני על אותם קליינטים שלהם או אותם אזרחים שזקוקים לשירות, נעשה צעד גדול
מיקי לוי:
 אנחנו לא נעזוב את זה
בשורדי השואה):
לדוגמה, מפנים אנשים
בשורדי השואה):
 לא יודעים מי מטופל על ידי עובד זר, לצורך העניין
בשורדי השואה):
 כי לחלק יש קצבת סיעוד, לחלק אין קצבת סיעוד
כפיר אמון:
אבל גם לגבי את אלה שאנחנו דוחים, אנחנו יודעים
כפיר אמון:
 הם עדיין לא עומדים במבחן הכנסות, אבל אני יודע על קיומם כי הם פנו אליי לעשות מבחן הכנסות
בשורדי השואה):
  לא כולם
בשורדי השואה):
 יש כאלה שיודעים שאין להם טעם לפנות אליך
נטלי גבאי לוי:
אנחנו עושים את הבדיקות
נטלי גבאי לוי:
 גם למי שנדחה על הכנסות, רשות האוכלוסין וההגירה מעבירה אלינו והבדיקה נעשית על ידי הביטוח הלאומי
משה נקש:
חברת הכנסת כהן אמרה דבר נכון
משה נקש:
 יש אוכלוסיות נוספות, לאו דווקא קשישים
משה נקש:
 גם נכים צעירים או ילדים נכים והורים שכולים משרד הביטחון
בשורדי השואה):
הם לא מקבלים סיעוד וקצבה
בשורדי השואה):
 יכול להיות שפינית עכשיו אנשים שיש להם עובד זר סיעודי, והעובד לא פונה איתם, ועכשיו אין מי שמטפל בהם
בשורדי השואה):
 יש לך קוצר ראייה, אתה לא רואה את התופעה הזו
בשורדי השואה):
 לכן, הסנכרון הוא מאוד חשוב
בשורדי השואה):
 הוא ממש מציל חיים
מיקי לוי:
בואו נסכם שאם יהיה מרכז מידע כזה, שיאגד ויתכלל את כולם, אז זה יחסוך הרבה בעיות
בשורדי השואה):
עזבו, אני אפילו לא מדברת על בירוקרטיה שניתן לחסוך לאנשים אם כל המאגרים יהיו מסונכרנים האחד עם השני, ולא נצטרך לבקש מהם להגיש אלף פעמים טפסים למשרדים שונים
בשורדי השואה):
 אבל זה כבר למתקדמים
מיקי לוי:
      חברת הכנסת לשעבר קולט אביטל, מרכז הארגונים לניצולי שואה, בבקשה
מיקי לוי:
 שלום לך, גברתי
קולט אביטל:
שלום וברכה
קולט אביטל:
 קודם כול, אני מברכת על הדיון הזה
קולט אביטל:
 סליחה, אבל אני רואה שחוסר הסדר, חוסר התיאום בין משרדי הממשלה הוא הרבה יותר חמור ממה שחשבתי
קולט אביטל:
 אני חושבת שלא צריכה להיות בעיה לבנות את המאגר הזה, ובלבד שלא רק המאגר אלא גם הפעילות של משרדי הממשלה תהיה מסונכרנת
קולט אביטל:
 כי אני מתרשמת שיש כפילויות, או יותר מזה, של פעילות
קולט אביטל:
 אני לא הבנתי בדיוק למה משרד הנגב והגליל עוסק בדברים האלה
מיקי לוי:
  נראה לי שאת דווקא צריכה להבין
מיקי לוי:
 היית בבניין הזה, את מבינה איך זה עובד לפעמים, לצערי
קולט אביטל:
זה לא אומר שאני שמחה מזה
מיקי לוי:
לא רק שאני לא שמח, אני גם לא מסכים
מיקי לוי:
 מה זה עוזר לי?
קולט אביטל:
אני פחות עוסקת באוכלוסייה כולה, אלא רק בניצולי השואה
קולט אביטל:
 וגם כאן יש צורך מאוד חשוב ומאוד דחוף לתאם בדיוק מי עושה מה
קולט אביטל:
 אני רק אזכיר, למשל, שאנחנו, מרכז הארגונים, נחשבים לפי החלטת ממשלה ארגון יציג
קולט אביטל:
 אנחנו לא יודעים בדיוק מי מטפל בנושאים שלנו
קולט אביטל:
 כי, מצד אחד, אנחנו אמורים להיות כפופים לסגן השר מקלב
קולט אביטל:
 התקציב שלנו נשאר במשרד לשוויון חברתי, שגם לא עוסק בזה
קולט אביטל:
 המשרד גם אמור לעסוק בכל מה שנקרא הנצחה
קולט אביטל:
 כל חוסר הסדר הזה, וחוסר היכולת שלנו לתפקד כתוצאה מזה, פוגע גם בציבור ניצולי השואה
קולט אביטל:
 אני לא רוצה להלאות, אבל יש לי באמת בלי סוף דוגמאות, בין אם אני מטפלת בפנסיות היום מול ממשלת רומניה, מקור הכנסה נוסף לאנשים מבוגרים, ובעיקר לניצולי שואה
קולט אביטל:
 אני לא מצליחה לקבל את העזרה הנחוצה
קולט אביטל:
 אני צריכה ללכת לגרד כסף אצל נדבנים פרטיים כדי להיות מסוגלת לשלם למשרד ממשלתי שלא יכול לתאם עם משרד ממשלתי אחר תשלום של מסמך שנקרא "אפוסטיל"
קולט אביטל:
      אני באמת מבקשת מכם: בואו ננסה בחודשים הקרובים למצוא איזשהו תיאום רציני בכל הדברים האלה
קולט אביטל:
 בזמנו היתה החלטת ממשלה, נדמה לי אפילו של ראש הממשלה, למנות מתכלל לאומי לנושא הזה
קולט אביטל:
 אני לא יודעת מה בדיוק תהיה החלטה שלכם היום, אבל יכול להיות שמתכלל לאומי יכול לעשות את העבודה הזאת
מיקי לוי:
 המשך עשייה ברוכה
מיקי לוי:
     ארגון לתת, בבקשה
מיקי לוי:
 אין בזום
מיקי לוי:
      עמותת עמדא - בבקשה, גברתי
אלנתנה בלום:
אני ד"ר נתי בלום
אלנתנה בלום:
 אני מנכ"לית עמותת עמדא, ואני רוצה קצת לשים זרקור פה
אלנתנה בלום:
 קצת אחרי שהתחילה מלחמה והאנשים פונו, עמדא קמה כדי לתת סיוע לאנשים עם דמנציה שפונו שנמצאים בבתיהם, שעברו לילדים
אלנתנה בלום:
 התחלנו לחפש
אלנתנה בלום:
 עמדא היא עמותה שקמה לאנשים עם דמנציה ובני המשפחה שלהם
אלנתנה בלום:
 בישראל יש לנו מעל 150,000 אנשים עם דמנציה על סוגיה השונים
אלנתנה בלום:
 60% מתוכם הם עם דמנציה מסוג אלצהיימר
אלנתנה בלום:
 כל המשרדים נתנו פה נתונים
אלנתנה בלום:
 אבל בתוך כל מה שראיתם פה, בתוך כל הבלגן הזה, גם אנחנו טבענו
אלנתנה בלום:
 רצינו לפנות לאנשים שפונו
אלנתנה בלום:
 יריב מן אמר: 500 עובדות סוציאליות במלונות
אלנתנה בלום:
 פנינו אליהן, זה הכי קל
אלנתנה בלום:
 שאלנו: האם אתן מכירות אנשים אצלכם עם דמנציה? אנחנו רוצים לבוא ולתת להם סיוע
אלנתנה בלום:
 אבל: לא יודעים, על מה את מדברת? יש לנו אנשים, לא מיפינו
אלנתנה בלום:
 אנחנו לא יודעים מי עם דמנציה
אלנתנה בלום:
 פנינו לנקודות שונות שבהן שמו אנשים, אבל לא יודעים
יריב לוין:
אי אפשר שכל עמותה תקום בארץ ותפנה
יריב לוין:
 בואי, משרד ממשלתי עוסק פה ב - - -
אלנתנה בלום:
יריב, נתתי לך לדבר
אלנתנה בלום:
 תן לי לדבר
יריב לוין:
כן, אבל אני לא אוהב את הדינמיקה הזו
יריב לוין:
 היא לא נכונה
יריב לוין:
 הציבור עלול לטעות
יריב לוין:
 מטפלים כרגע בחירום
יריב לוין:
 יש 6,000 עמותות בישראל שעוסקות בתחומי הרווחה
יריב לוין:
 האם את חושבת שאפשר שכל עמותה שתפנה, תעצור את עבודתו ויגיש? זה לא הגיוני
מיקי לוי:
  תן לה לסיים
מיקי לוי:
 גברתי, בבקשה, לסיים
אלנתנה בלום:
אבל אנחנו באנו לעובדות הסוציאליות שלך ברווחה, שאנחנו עובדים איתן ביום-יום ונותנים סיוע
אלנתנה בלום:
 הרי בכל רשות יש לנו נקודה
אלנתנה בלום:
 אמרנו להן: תגידו לנו מי מהאנשים שאתם מכירים פונה, ואנחנו נסייע לו ולמשפחה שלו
אלנתנה בלום:
      ב-2013 היתה תוכנית לאומית לדמנציה במשרד הבריאות
אלנתנה בלום:
 אחת ההמלצות היתה רשם דמנציה
אלנתנה בלום:
 עד היום לא קרה שום דבר
אלנתנה בלום:
 לא באנו כדי לעשות שום דבר
אלנתנה בלום:
 באנו למלונות כדי להפעיל כי ביקשתם שיפעילו אזרחים ותיקים
אלנתנה בלום:
 באנו דרך המשרד לרווחת ניצולי שואה וביקשנו שיתנו לנו אפשרות להגיע לאנשים עם דמנציה שפונו, וניתן להם ערכה ונפעיל אותם בבית כדי שלא תהיה הידרדרות במחלה
אלנתנה בלום:
 הם לא יודעים מי הם האנשים עם דמנציה, 500 העובדות הסוציאליות שלך לא ידעו
אלנתנה בלום:
 אנחנו באנו לתת סיוע ולעזור לאנשים, כאשר הכותרת שלנו היא לסייע להם ולבני המשפחה שלהם ולהרים קבוצות פעילות לאנשים עם דמנציה בתוך המלונות
אלנתנה בלום:
 אל תיתנו לנו שמות, אנחנו נבוא
אלנתנה בלום:
 הבאנו 15 ערכות למלונות בים המלח, אבל לא ידעו למי לתת אותן כי אין רשם דמנציה, אין מאגר מידע
אלנתנה בלום:
      אני כאן כדי לשים זרקור על דבר נוסף
אלנתנה בלום:
 אגב, המספרים ילכו ויעלו כי אין כרגע תרופה למחלה
אלנתנה בלום:
 זה אחד הדברים העצובים שאני אומרת להם
אלנתנה בלום:
 אם לא נדע, ולא יהיה רשם דמנציה, לא נוכל לתת סיוע למשפחות
אלנתנה בלום:
 לאור המצב, אתה יודע, ואני יודעת, שהיתה הידרדרות של האנשים האלה
אלנתנה בלום:
 כלומר, כל מה שרצינו לעשות זה כדי לעצור את ההידרדרות ולתת תמיכה במחלה
אלנתנה בלום:
 ביטוח לאומי לא נתן לנו מידע
אלנתנה בלום:
 לא היינו צריכים שמות, היינו צריכים שעובדת סוציאלית תיקח אותנו ביד ותגיד לנו: תעזרו לזה ולזה ולזה, ללא עזרה ותשלום
אלנתנה בלום:
 ללא שום דבר, רק לסייע
אלנתנה בלום:
 למשל, קבוצות תמיכה וכל דבר
אלנתנה בלום:
 אבל אף אחד לא ידע במה מדובר
מיקי לוי:
 אני מניח שיש בעיות משפטיות במה שאמרת
מיקי לוי:
 למשל, חיסיון רפואי
מיקי לוי:
 לא בטוח שמאן דהוא ירצה שהשם של אימא שלו יקפוץ כחוסה
מיקי לוי:
 אני מעלה בעיות
מיקי לוי:
 נדמה לי שאת אמרת שאת עורכת דין
אלנתנה בלום:
לא, אני דוקטור בעבודה סוציאלית
אלנתנה בלום:
 אני עובדת סוציאלית
אלנתנה בלום:
 לא ביקשתי את השם, ביקשתי שהעובדת הסוציאלית שתטפל במשפחה - - -
מיקי לוי:
אני חושב שאפשר לשלב זרועות לטובת הכלל מבלי לבצע עבירות של חיסיון מידע בריאותי
בשורדי השואה):
אבל יש פה אמירה יותר עמוקה
בשורדי השואה):
 אנחנו לא יודעים איפה נמצאים האנשים עם הדמנציה
בשורדי השואה):
 עזוב עמותה זו או אחרת, זה לא משנה
מיקי לוי:
אני לא יודע אם יש בכלל רישומים
בשורדי השואה):
זו בעיה
בשורדי השואה):
 זה סוג המידע שאנחנו צריכים לדעת
בשורדי השואה):
 150,000 איש, וזה ילך ויתרחב
אלנתנה בלום:
אין
אלנתנה בלום:
 היה אמור להיות רשם דמנציה ב-2013, ואין
מיקי לוי:
תסבירי לי מה זה רשם דמנציה
אלנתנה בלום:
ב-2013 הושקה התוכנית הלאומית לדמנציה
מיקי לוי:
  האם יש החלטת ממשלה, החלטת שר או חוק?
אלנתנה בלום:
  לא, היתה תוכנית לאומית שלא יושמה
אלנתנה בלום:
 כבר 11 שנים היא לא מיושמת, ואין רשם דמנציה
אלנתנה בלום:
 יש בחלק מקופות החולים - - -
מיקי לוי:
  משרד הרווחה? משרד הבריאות?
בשורדי השואה):
זה פשוט דוגמה למידע שחשוב שיהיה במאגר
בשורדי השואה):
 אם הוא היה במאגר היינו יכולים לתת לאנשים שירות טוב יותר
מיקי לוי:
  בלי לתת את השם
נטלי גבאי לוי:
המידע כן עובר ב"כספת הנצורה" לעניין השגחה
נטלי גבאי לוי:
 הביטוח הלאומי מעביר את המידע הזה גם לחברות הסיעוד וגם למרכזי היום כדי לדעת מי האנשים שזקוקים להשגחה ומי סובל
נטלי גבאי לוי:
 במעמד זה אני רוצה לומר שאנחנו לא קיבלנו פנייה מהעמותה לשתף אותם איפה נמצאים האנשים כי הביטוח הלאומי כן ידע אחרי הפינוי איפה נמצאים האנשים הסיעודיים ובאיזה מלונות
נטלי גבאי לוי:
 אנחנו תמיד נכונים
נטלי גבאי לוי:
 היינו שמחים לשתף פעולה בעניין הזה
מיקי לוי:
הינה, אני פותר לכם את הנושא כמו שאני בדרך כלל נוהג
מיקי לוי:
 כי הרי הוועדה לא מסוגלת לפתור את הצ'ופצ'יק של הקומקום
מיקי לוי:
 בבקשה, תקדישו עשר דקות לאחר שאסגור את הוועדה
מיקי לוי:
 הסודה והקפה על חשבוננו
מיקי לוי:
 אני מבקש שאת תשבי עם משרד הרווחה והביטוח הלאומי כמה דקות ותנסו לקשור את הקשר הזה, שלא הצלחנו לעשות אותו
מיקי לוי:
 הינה דוגמה טובה איך זה לא קורה
בשורדי השואה):
אתה צודק, זה טוב שיהיה חמור
בשורדי השואה):
 אבל זה כן יותר עמוק מזה
מיקי לוי:
  בוודאי
בשורדי השואה):
  בסוף אנחנו רוצים לייצר דשבורד שאם יקרה עכשיו אירוע חירום, אנחנו נדע איפה נמצאים האנשים הדמנטיים שלנו שצריכים טיפול מסוים, ואיפה נמצאים העריריים והסיעודיים ברמה 6 ו-2
בשורדי השואה):
 אנחנו רוצים שיהיה לנו דשבורד שכזה, שהוא חשוב בשגרה והוא מציל חיים בחירום
בשורדי השואה):
 זה דוגמה למידע שחסר
יריב לוין:
זה הדבר הקל לעשות דשבורד
יריב לוין:
 מי נותן את המענה? שואלים אנשים שאלות
יריב לוין:
 היום הם מרגישים כך, ומחר הם מרגישים אחרת
מיקי לוי:
אל תלך לשם
מיקי לוי:
 בלי המגזר השלישי, קרי, האזרחים, כנראה שהיינו פושטים את הרגל כמדינה בכל התחומים: גם במזון, בסיוע, בקליטה ובהכול
מיקי לוי:
 אני לא בא אליך בטענות, אני בא למדינת ישראל בטענות
בשורדי השואה):
בהמשך לשאלה של יריב, בזמנו הגענו למסקנה שצריך להקים קבינט זקנה, והקמנו קבינט זקנה בממשלה
בשורדי השואה):
 סביב השולחן ישבו אנשי המקצוע מכל המשרדים הרלוונטיים: בריאות, רווחה, ביטוח לאומי, משרד הפנים, וקיבלנו מהלכים שהם משותפים
בשורדי השואה):
 כי מה לעשות? לקשיש יש צרכים מהרבה משרדים
בשורדי השואה):
 גוף כזה צריך להשתמש באותו דשבורד כדי שכל משרד מהזווית שלו ייתן לו את השירות, וכך הוא יקבל את 360 המעלות שמגיע לו לקבל בשנים האחרונות לחייו
בשורדי השואה):
 זה לא קורה
בשורדי השואה):
 לא הקבינט זקנה שבוטל, ולא הדשבורד הזה
בשורדי השואה):
 אני חושבת שאנחנו צריכים להתקדם לשם
מיקי לוי:
מה לעשות? יש דברים יותר חשובים מקבינט זקנה, ועוד לפני פרוץ המלחמה
מיקי לוי:
 אני אומר את זה בכאב גדול
מיקי לוי:
     	נטע ממשרד ראש הממשלה, בבקשה
נטע אלגבסי:
צוהריים טובים
נטע אלגבסי:
 נטע אלגבסי, ראש תחום בכיר חברה, משרד ראש הממשלה
נטע אלגבסי:
 בקצרה, אין לנו נגיעה ספציפית לנושא מאגר מידע בנושא אזרחים ותיקים
נטע אלגבסי:
 אנחנו עוסקים בנושאים מסוימים בהזדקנות האוכלוסייה, והנושא הזה הוא מאוד על שולחן העבודה שלנו
נטע אלגבסי:
 היינו שותפים גם לאותו קבינט זקנה, שציינה חברת הכנסת
נטע אלגבסי:
 אני פה כדי לסמן את הסיפור של החשיבות שאנחנו רואים ומבינים סביב המאגר הזה, כמובן עם כל הדיסקליימרים ועם כל המגבלות שיכולות להיות בו, כולל התייחסות לשני אפיקים: הסיפור של השתמשות בדאטה האגרגטיבית כדי לתכנן מדיניות טוב יותר, ובדאטה הפרטנית כדי להיות מסוגלים לזהות צרכים ספציפיים עבור הפרט
נטע אלגבסי:
      בהיבט של מאגר המידע - אנחנו שותפים, אבל זה לא ספציפית אני
נטע אלגבסי:
 אנחנו מנהלים צוות של הסרת חסמים באגף ממשל
מיקי לוי:
היה ראוי שמשרד ראש הממשלה ינהל את זה
מיקי לוי:
 הטענות הן לא אלייך, אבל ראוי היה שמשרד ראש הממשלה יתכלל את כל נושא מאגר המידע, אגם המידע
מיקי לוי:
 אנחנו נקיים דיון וננסה לקשור בין כל המעורבים בדבר
מיקי לוי:
 מי ששמע אותי, שירשום לעצמו
מיקי לוי:
 אני לא נותן לזה לרדת מתחת לרדאר
מיקי לוי:
 בין חצי שנה לשמונה חודשים אני אקיים דיון מעקב בנושא הזה
נטע אלגבסי:
אנחנו, כאמור, שותפים מלאים בכל התהליך של החלטת הממשלה של אגם המידע
נטע אלגבסי:
 רק ציינתי שזה לא אצלי על השולחן אלא אצל המקביל שלי באגף ממשל
נטע אלגבסי:
 - - -
מיקי לוי:
  גברתי, האם הוא הגוף המתכלל?
נטע אלגבסי:
   אני מבינה שאנחנו שותפים בתוך המהלך של אגם מידע, ואנחנו מובילים צוות ל - - - הפרויקט
מיקי לוי:
אז מי המתכלל? אני לא מבין את זה
מיקי לוי:
 כשאין אחריות בכל נושא, אין מחויבות
נטע אלגבסי:
העבודה מתכנסת - - -
נטע אלגבסי:
 אני לא רוצה לומר דברים לא מדויקים בהקשר הזה
נטע אלגבסי:
 נציגת הלמ"ס יושבת אצלכם בוועדה כרגע
נטע אלגבסי:
 אבל מי שאמור להחזיק את אגם המידע זה הלמ"ס
נטע אלגבסי:
 אנחנו, כאמור, מרכזים - - -
מיקי לוי:
  גברתי, האם הלמ"ס הוא הגוף המתכלל? האם זה מה אומר לנו משרד ראש הממשלה?